રાજકોટ શહેરના અંદાજીત એક લાખથી વધુ ધંધાર્થીઓ પૈકી મોટાભાગના લોકોએ વ્યાજની રકમ વધુ હોવાના કારણે વ્યવસાયવેરો ભરવાનું ટાળ્યું હતુ જેના કારણે મહાનગરપાલિકાની આવકમાં મોટુ ગાબડુ પડતા અંતે આ બાબતે રાજ્ય સરકારમાં રજુઆત કરવામાં આવેલ અને સરકારી પ્રાથમીક સુચના બાદ વીસ દિવસ પહેલા વ્યાજ માફી યોજનાનો પ્રારંભ કરાયેલ પરંતુ સોફટવેર તૈયાર નહીં હોવાથી ફકત અરજી લેવાનું ચાલુ હતુ ત્યારે ગઈકાલે રાજ્ય સરકારે ફાઈનલ પરિપત્ર જાહેર કરતા મહાનગરપાલિકાની તમામ હેડ ઓફીસ અને સિવિક સેન્ટર ખાતે આજથી વ્યવસાયવેરા વ્યાજ માફી યોજનાનો પ્રારંભ કરવામાં આવ્યો છે અને સ્ટેન્ડીંગ ચેરમેન ઉદયભાઈ કાનગડ તેમજ મેયર બીનાબેન આચાર્યએ ધંધાર્થીઓને ૩૧ ઓગષ્ટ પહેલા વ્યાજ માફી યોજનાનો લાભ લઈ વ્યવસાયવેરો ભરપાઈ કરવાનો અનુરોધ કર્યો છે.